**CIELE A VÝSTUPY VZDELÁVANIA**

**Vysoká škola:** *Vysoká škola medzinárodného podnikania ISM Slovakia v Prešove*

**Katedra:** Katedra spoločenských vied

**Typ študijného programu:** štandardný/nekombinačný

**Názov študijného programu:** *etika vzťahov s verejnosťou a obchodný protokol*

**Názov študijného odboru:** filozofia

**Stupeň vysokoškolského štúdia:** *2*.

**Forma štúdia:** denná

**Metóda štúdia:** prezenčná

**Výstupy vzdelávania**

**Profilový predmet:** KSV/PKG/10 Postmoderná kultúra a globalizácia

**Odporúčaný semester:**1.

**Získané vedomosti: š**tudent/ka má rozšírené vedomosti o filozofických, etických a kultúrnych smeroch, ktoré ovplyvňovali celkovú postmodernú kultúru spoločnosti s prihliadnutím na proces globalizácie, ktorý je silným determinujúcim faktorom zmeny civilizačného správania a premeny tradičných kultúrnych spôsobov jednania. Pozná celý rozmer postmodernej situácie v kontexte búrania metapríbehov a relativizácie medzikultúrnych rozdielov vrátane poznania rozličných spôsobov medzikultúrnej komunikácie.

**Získané zručnosti: š**tudent/ka má zručnosť rozlišovania diskurzu v rôznych oblastiach. Orientuje sa v širokospektrálnej báze postmoderného umenia. Získa zručnosť analýzy a ovládania dopadov komunikačných médií v úzkom vzájomnom prepojení postmodernej doby. Ovláda súvislosti prepojenia postmodernej literatúry, umenia a filozofie a mediálneho priestoru. Dokáže odôvodniť a charakterizovať podstatu postmoderny a viesť polemiku z jej oponentmi a zástancami.

**Získané kompetencie: š**tudent/ka posilní kompetencie k tolerantnosti vnímania inakosti názoru a estetickej normy. Získa kompetencie hodnotiť globalizačné dopady na spoločnosť.

**Profilový predmet:** KSV/EPR/10 Etika public relations

**Odporúčaný semester:**1.

**Získané vedomosti: š**tudent/ka pozná základné normy a princípy platné pre oblasť styku s verejnosťou a médiami. Má rozšírené vedomosti o odlišnostiach medzi externými a internými PR, o histórii a podstate PR, ako aj o základných reáliách vzťahov PR a médií. Osvojí si vedomosti o postupoch ako napr. Noel-Neumannovej špirále mlčania a agende settings.

**Získané zručnosti: š**tudent/ka dokáže aplikovať získané vedomosti do práce na pozíciách odborníka pre styk s verejnosťou, vrátane styku s médiami. Získa zručnosť pre vedenie komunikácie ako krízového manažmentu.

**Získané kompetencie:** **š**tudent/ka ovláda technológie prenosu informácii smerom k verejnosti, vie používať informácie očistené od dezinterpretácii a má kompetencie v budovaní reputácie organizácie a analýzy výsledkov práce s verejnosťou. Dokáže vypracovať komunikačný projekt.

**Profilový predmet:** KSV/AX/10 Axiológia

**Odporúčaný semester:** 2**.**

**Získané vedomosti:** študent/ka získa rozšírené vedomosti z teórie hodnôt. Pozná analýzu a vymedzenie pojmov hodnoty, povahy hodnôt, druhov hodnôt, štruktúry hodnotových orientácií, predstavy o človeku a možnosti ovplyvňovať hodnoty výchovou. Získa znalosti o rôznych hodnotových rebríčkoch a z toho vyplývajúcej možnej inkomensurabilite hodnôt a z toho vyplývajúcich možných dôsledkov pre komunikáciu kultúr a výchovu.

**Získané zručnosti:** študent/ka získa schopnosť uvažovania v zmysle uchopovania eticky relevantných javov prostredníctvom hodnôt. Osvojí si zručnosť uplatňovania interdisciplinárneho prístupu v spojení s inými spoločenskými a humanitnými vedami. Disponuje orientáciou v dimenziách anatómie hodnotových orientácii - schéma, „elementy“, celok. Získa zručnosť orientovať sa v rámci dejín axiológie a jej kategoriálneho systému. Bude disponovať aj kompetenciami uplatnenia logoterapie v oblasti výchovy k zmyslu.

**Získané kompetencie:** študent/ka posilní kompetencie hodnotiť axiologicky relevantné skutky, javy a modely správania. Posilní kompetenciu procesuálnej stránky hodnotovej valuácie.

**Profilový predmet:** KSV/EOP/15 Etika a etiketa v obchodnom protokole

**Odporúčaný semester:**2.

**Získané vedomosti:** študent/ka má vedomosť o systémovom charaktere sociálnej komunikácie a jej prejavoch. Pozná komunikáciu, ktorá je spoločensky žiaduca v integrovanej Európe a zodpovedá charakteru konkrétnej kultúry v kontexte globalizácie a obchodu.

**Získané zručnosti:** študent/ka dokáže pripraviť obchodné jednanie s domácimi i zahraničnými partnermi a inštruovať jednajúcu stranu o špecifických reáliách etiky a etikety v súvislosti s možnými kultúrnymi odlišnosťami. Podobným spôsobom je zručný aj v príprave iných s obchodom spätých podujatí.

**Získané kompetencie:** študent/ka posilní schopnosť tolerancie a vnímania kultúrnych odlišností medzi rôznymi národmi. Získa kompetencie viesť rokovania a pripraviť ich priebeh. Podobne získa kompetencie aj pre prípravu iných medziľudských stretnutí.

**Profilový predmet:** KSV/EKP/10 Etická kazuistika a poradenstvo

**Odporúčaný semester:**3.

**Získané vedomosti:** študent/ka získava vedomosti v oblasti orientácie v problematike reálií filozofického etického poradenstva, rozhodovania, kazuistiky. Zoznámi sa s vedomosťami, ktoré sa týkajú problému ekonomicko-etickej dilemy. Študent bude disponovať vedomosťami, ktoré sa týkajú fáz, indikátorov a faktorov rozhodovania. Rovnako si osvojí znalosti spojené so súvislosťami etických kódexov a etického rozhodovania.

**Získané zručnosti:** študent/ka získa zručnosti, ktorými dosiahne schopnosť rozlišovať rozličný stupeň závažnosti etickej relevantnosti problému v rámci potenciality použiť ich pri rozhodovaní. Rovnako bude disponovať zručnosťami, ktoré sú potrebné pri realizácii rôznych prvkov podnikateľskej etiky – etického seminára, etického leitmotívu etc. Získané zručnosti môžu prispieť napr. k spôsobilosti obsluhovať etickú horúcu linku. Medzi získané zručnosti patrí aj schopnosť autonómneho rozhodovania pri etických dilemách, včítane ekonomicko-etických dilem, kompetencia rozhodnúť, aký priestor nechať pri kreácii etického kódexu na vlastnú voľbu toho, koho sa kódex priamo dotýka. Priamym dopadom je aj zručnosť poskytovať vybrané formy etického poradenstva.

**Získané kompetencie:** študent/ka bude disponovať schopnosťou autonómneho rozhodovania pri etických dilemách, včítane ekonomicko-etických dilem, má kompetenciu rozhodnúť, aký priestor nechať pri kreácii etického kódexu na vlastnú voľbu toho, koho sa kódex priamo dotýka. Priamym kompetenčným impaktom je kompetentnosť poskytovať nejaké formy etického poradenstva. Študent posilní svoje rozhodovacie kompetencie, asertivitu, schopnosť pracovať v hodnotovo heterodoxnom prostredí.

**Profilový predmet:** KSV/SF/10 Sociálna filozofia

**Odporúčaný semester:**3.

**Získané vedomosti:** študent/ka získa vedomosti z celého diapazónu dejín sociálnej filozofie, kategoriálneho aparátu sociálnej filozofie, ako aj jej základnej systematickej štruktúry. Vedomosti, ktoré si študent osvojí, sú zamerané na získanie prehľadu sociálnych reflexií antickej filozofie, patristickej filozofie, scholastickej filozofie, novovekej a súčasnej filozofie. Súčasne sa oboznamuje s reáliami nosnej problematiky sociálnej filozofie – teória ideálneho štátu, občianska spoločnosť, vzťah jednotlivca a spoločnosti etc.

**Získané zručnosti:** študent/ka získa zručnosti, na báze ktorých bude rozlišovať rozličné spoločenské zriadenia podľa jednotlivých znakov. Ďalej získa zručnosť identifikovať spoločenské konanie, vedúce k nedodržiavaniu až potláčaniu ľudských práv. Pridanou hodnotou je i zručnosť spočívajúca v rozlíšení sociálnych a geopolitických špecifík rôznych geografických oblastí. Medzi získané zručnosti patrí aj orientácia v širokom diapazóne rôznych spoločenských usporiadaní, včítane identifikácie jemnejších odtieňov medzi nimi. Rovnako je medzi ne možno zaradiť aj schopnosť komparovať jestvujúce spoločenské zriadenia a ich prvky v kontexte rôznych kultúrnych oblastí.

**Získané kompetencie:** študent/ka získa prenositeľné kompetencie, ku ktorým patrí najmä orientácia v širokom diapazóne rôznych spoločenských usporiadaní, včítane identifikácie jemnejších odtieňov medzi nimi. Rovnako je medzi ne možno zaradiť aj schopnosť komparovať jestvujúce spoločenské zriadenia a ich prvky v kontexte rôznych kultúrnych oblastí. Študent získa aj kompetenciu argumentovať v zmysle rôznych diskusií zameraných na sociálnu filozofiu na základe orientácie v disciplíne. Medzi kompetencie patrí aj zvýšenie tolerancie akceptovať rôzne spôsoby sociálneho usporiadania štátnych modelov ako súčasť multipolarity sveta.